на искането за нейното провеждане, като се вземат предвид биологичните характеристики на съответните вредители и на съответната култура.
 7. След приключване на процедурите, описани в параграфи 4, 5 и 6 на настоящия член, и без да се засягат разпоредбите на член 73 от настоящото споразумение, всяка от страните предприема своевременно законодателните и административните мерки, необходими за разрешаване на осъществяването на търговия на тази основа.
 Страните се ангажират да проведат по-нататъшни дискусии с оглед на прилагането на принципа на компартментализация, посочен в приложение XVI към настоящото споразумение.
 Член 66
 Определяне на еквивалентност
 1. Еквивалентността може да бъде призната по отношение на:
 а)
 отделна мярка; или
 б)
 група от мерки; или
 в)
 система от мерки, прилагани по отношение на определен сектор, подсектор, стоки или група от стоки.
 2. За определяне на еквивалентността страните следват процеса, посочен в параграф 3 от настоящия член. Този процес включва обективно доказване на еквивалентността от страната износител и обективно разглеждане на представените доказателства от страната вносител. Това може да включва инспекция или верификация.
 3. Когато страната износител представи искане за признаване на еквивалентност, както е посочено в параграф 1 от настоящия член, страните започват незабавно и не по-късно от три месеца, след като страната вносител получи искането, процес на провеждане на консултации, който включва определените в приложение IХ към настоящото споразумение етапи. В случай на голям брой искания, направени от страната износител, страните, по искане на страната вносител, се споразумяват в рамките на Подкомитета по санитарните и фитосанитарните мерки, посочен в член 74 от настоящото споразумение, за графика за започване и провеждане на процеса, посочен в настоящия параграф.
 4. Постигането на законодателно сближаване вследствие на контрола, посочен в член 64, параграф 3 от настоящото споразумение, се счита за искане от страна на Украйна да започне процеса за признаване на еквивалентност на съответните мерки, както е посочено в параграф 3 от настоящия член.
 5. Освен ако не са се споразумели за друго, страната вносител приключва определянето на еквивалентността, посочено в параграф 3 от настоящия член, в срок от 360 дни от получаването от страната износител на доказателствата за тази еквивалентност, с изключение за сезонните култури, когато отлагането на определянето е оправдано, за да се позволи верификация през подходящ период от развитието на културата.
 6. Страната вносител определя еквивалентността по отношение на растения, растителни продукти и други предмети съгласно съответните МСФМ по целесъобразност.
 7. Страната вносител може да оттегли или прекрати решение за еквивалентност въз основа на изменения, направени от една от страните, на мерките, които засягат еквивалентността, при условие че бъдат спазени следните процедури:
 а)
 съгласно член 67, параграф 2 от настоящото споразумение страната износител информира страната вносител за всяко предложение за изменение на своите мерки, за които има призната еквивалентност, и за възможните последици от предложените мерки върху признатата еквивалентност. В срок от 30 работни дни от получаването на тази информация, страната вносител уведомява страната износител дали може да запази признаването на еквивалентността въз основа на предложените мерки;
 б)
 съгласно член 67, параграф 2 от настоящото споразумение страната вносител информира страната износител за всяко предложение за изменение